[Video] Raak só van muise ontslae‘n Skermskoot uit die video. Onwelkome muise kan ŉ groot kopseer wees, maar jy wil hulle nie noodwendig vergiftig om van die pestilensie ontslae te raak nie. Die YouTube-doen-dit-self-fundi, Chris Notap, het ŉ oulike video op sy kanaal gedeel wat wys hoe om muise op ŉ veilige en eenvoudige manier in ŉ valletjie te vang sonder om hulle seer te maak. Dié YouTube-gebruiker het al meer as 19 000 volgelinge op sy kanaal met video’s wat allerhande slim wenke gee vir probleme soos die bestryding van plae tot die uithaal en herplanting van bome. In die spesifieke video wys Notap hoe jy met net ŉ 2 l-bottel, ŉ plankie, twee draadjies en houtblokkies ŉ muis kan vang sonder om hom seer te maak. Dié valletjie stel jou ook in staat om die muis in die veld vry te laat. Besoek Notap se YouTube-kanaal vir meer sulke wenke.